Folketing
2010-06-01

Kolonihaverne udgør et historisk væsentligt bidrag til at løse en række af de udfordringer, det danske samfund har stået med og også står med i fremtiden med hensyn til det at skabe en varieret mulighed for boformer, fordi man som oftest i sit afsæt – i hvert fald har det jo været historien – bor i etageejendom uden mulighed for have og således har haft mulighed for så at kunne erhverve sig, hvis man ønskede det, en kolonihave, hvor man i sommerhalvåret har kunnet anvende den til haveformål af forskellig karakter. Det har været overordentlig positivt, og det er overordentlig positivt. Kolonihaverne er samlet set også blevet et godt indslag og udtryk for dansk kultur, et stykke dansk kultur, som vi synes er væsentligt at værne om også i fremtiden. Derfor er det jo også sådan, at man i dag rent faktisk lovgivningsmæssigt har en beskyttelse af kolonihaver, og der er vide muligheder for, at man også i kommunerne, såfremt der er ønske om det, kan udlægge yderligere kolonihaver på baggrund af deres vurdering af behovet herfor.